NOTA INFORMATIVĂ

la proiectul hotărîrii de Guvern privind modificarea Hotărîrii Guvernului nr.705/2018 cu privire la aprobarea Conceptului tehnic al Sistemului informațional automatizat „Registrul de stat al achizițiilor publice” (MTender)

|  |
| --- |
| **Condițiile ce au impus elaborarea proiectului de act normativ și finalitățile urmărite** |
| Proiectul Hotărîrii Guvernului privind modificarea Hotărîrii Guvernului nr.705/2018 cu privire la aprobarea Conceptului tehnic al Sistemului informațional automatizat „Registrul de stat al achizițiilor publice” (MTender) a fost elaborat în scopul realizării prevederilor art.II alin.(2) din Legea nr.169/2018 pentru modificarea Legii nr.131/2015 privind achizițiile publice. Necesitatea aprobării prezentului proiect de act normativ rezultă din faptul că, potrivit art. II alin. (2) al Legii nr. 169/2018, contractele în curs de executare şi procedurile de atribuire în curs de desfășurare la data intrării în vigoare a Legii prenotate se definitivează în baza prevederilor legale în vigoare la data inițierii acestora. Până la intrarea în vigoare a modificărilor aduse Legii nr. 131/2015 privind achizițiile publice, care au intrat în vigoare la 1 octombrie 2018, în Sistemul informațional automatizat „Registrul de stat al achizițiilor publice” (în continuare SIA RSAP), al cărui Concept a fost aprobat prin Hotărîrea Guvernului nr.355/2009, 349 de autorități contractante desfășurau proceduri de achiziții publice. În prezent, în cadrul SIA RSAP sunt inițiate proceduri de achiziție, care au statutul procedurii: „*evaluarea ofertelor*”, procedurile respective nefiind finalizate.Menționăm, că conform legislației autoritățile contractante sunt în drept să opereze modificări la contractele de achiziții publice, iar având în vedere prevederile art.II alin.(2) al Legii nr.169/2018: „*contractele în curs de executare şi procedurile de atribuire în curs de desfășurare la data intrării în vigoare a prezentei legi se definitivează în baza prevederilor legale în vigoare la data inițierii acestora*”, finalizarea acestor proceduri, inclusiv modificările la contractele de achiziții pentru procedurile de achiziții inițiate în SIA RSAP, urmează a fi operate în sistemul respectiv. În acest context, ținînd cont de necesitatea asigurării realizării cadrului normativ în vigoare, precum și pentru a nu periclita activitatea autorităților contractante, este necesară asigurarea sustenabilității SIA RSAP în vederea finalizării procedurilor de achiziții publice inițiate. |
| **Principalele prevederi ale proiectului și evidențierea elementelor noi** |
|  Prezentul proiect propune abrogarea pct. 8 și pct. 13 din Hotărîrea Guvernului nr.705/2018 cu privire la aprobarea Conceptului tehnic al Sistemului informațional automatizat „Registrul de stat al achizițiilor publice” (MTender), care se referă la conservarea și utilizarea SIA RSAP, al cărui Concept a fost aprobat prin Hotărîrea Guvernului nr.355/2009 doar ca arhivă.Abrogarea aspectelor prenotate este necesară, deoarece procedurile de achiziții publice inițiate în SIA RSAP, aprobat prin Hotărîrea Guvernului nr.355/2009, încă nu sunt finalizate. De asemenea, după finalizarea acestor proceduri, autoritățile contractante, conform cadrului de reglementare, pot opera modificări la contractele de achiziție, iar utilizarea sistemului respectiv doar ca arhivă nu va asigura acest lucru.În contextul celor enunțate, aprobarea prezentului proiect va asigura implementarea conformă a cadrului normativ existent și realizarea atribuțiilor și drepturilor autorităților contractante statuate în legislație. |
| **Fundamentarea economico-financiară** |
| Implementarea proiectului respectiv nu necesită alocarea unor mijloace financiare suplimentare din bugetul de stat. |
| **Modul de încorporare a actului în cadrul normativ în vigoare** |
| Prezentul proiect nu necesită modificarea sau completarea unor alte acte normative în vigoare. |
| **Avizarea și consultarea publică a proiectului** |
|  În scopul respectării prevederilor Legii nr.239/2008 privind transparența în procesul decizional, proiectul Hotărîrii Guvernului privind modificarea Hotărîrii Guvernului nr.705/2018 cu privire la aprobarea Conceptului tehnic al Sistemului informațional automatizat „Registrul de stat al achizițiilor publice” (MTender) se plasează pe pagina web oficială a Ministerului Finanțelor [www.mf.gov.md](http://www.mf.gov.md), în compartimentul „Transparența decizională”, la rubrica „Procesul decizional”, precum și pe portalul [www.particip.gov.md](http://www.particip.gov.md). Proiectul respectiv se remite spre avizare Agenției Achiziții Publice, Agenției Naționale pentru Soluționarea Contestațiilor, Ministerului Justiției și Centrului Național Anticorupție. |

**MINISTRU Ion CHICU**